钦定古今图书集成/明伦汇编/官常典/第326卷 > 陈
## 钦定古今图书集成/明伦汇编/官常典/第326卷 > 陈

《陈承梁》以刑狱归廷尉，而尚书三公郎等亦掌行察
狱囚冤枉。

按《隋书刑法志》：“陈氏承梁季丧乱，刑典疏阔。及武帝
即位，思革其弊，乃下诏搜举良才，删改科令，群僚博
议，务存平简。于是稍求得梁时明法吏令，与尚书删
定郎范泉参定律令，又敕尚书仆射沈钦、吏部尚书
徐陵、兼尚书左丞宗元饶、兼尚书左丞贺朗参知其
事，制律三十卷，令科四十卷，廷尉寺为北狱，建康县”
为南狱，并置正、监、平。又制，“常以三月，侍中、吏部尚书、
尚书、三公郎部都令史、三公录冤局令，御史中丞、侍
御史、兰台令史亲行京师诸狱及冶署，理察囚徒冤
枉。”